Svakog dana bombardirani smo na svim medijskim platformama
osobnim pričama koje su u rasponu
od neugodnih i trivijalnih,
do ozbiljnih i kritičnih.
Od ljubitelja hrane koji objavi sliku svakog tanjura lazanja koji naruči,
do iranskog blogera koji opisuje smrt
Nedā Āghā-Soltāna.
Autentična priča ljepilo je koje povezuje ljude,
dajući razlog da nastavite čitati.
Čini osobno univerzalnim,
nadilazi individualno
i čini priču bezvremenskom i ljudskom.
Kako, kao novinar, postavljate pitanja
koja stvaraju ovakvu priču?
Morate znati što koga pitati.
Prvo morate razumjeti da svaki novinarski uradak
zahtjeva trojstvo izvora.
Ako izvještavanje zamislite kao trokut,
jedna strana bi bili ovlašteni izvori,
druga bi bili izvori za pregled
i treća strana bi bili neovlašteni izvori.
Sve tri komponente nužne su u svakom dobrom izvještavanju.
Prva strana ima ovlaštene izvore.
To su stručnjaci s titulama
koji su vlasnici tvrtke, glasnogovornici pokreta.
Govore vam brojeve i odgovore na to
koliko, gdje, kada i tko.
Druga strana trokuta su pregledni izvori:
akademici, konzultanti, autori,
koji nisu izravno povezani kao dioničari,
ali poznaju širu sliku.
A tek je treća strana trokuta - neovlašteni izvori -
ta koja drži moć individualnog uvida.
Ovdje možete pronaći zašto.
Posljedice događaja, trenda, faze ili ideje
i što to znači na nivou duše na koju to utječe.
Kako rudarimo te dragulje,
identificirajući što zaokuplja od onog što je samo čavrljanje?
Pitate iznenađujuća pitanja.
Da biste postigli kompliciranu, osjetljivu ljudsku vezu,
priču svakog subjekta gledate kao svetu.
Shvatite da je anegdota kisik
koji unosi život sivoj priči ekspozicije,
činjenica i podataka.
Što je kirurg radio kod kuće tog jutra kada je ženi operirao tumor na mozgu.
Kakav je osjećaj sanjati i trenirati čitavog života za Olimpijadu.
Postoje vremena kada je nužno informacije brzo isporučiti,
kako bi se dale činjenice i nove informacije.
Kada je situacija hitna, kada je potrebno odmah djelovati,
kada trebate znati gdje će udariti tornado,
kako se brzo širi vatra i hoće li danas doći do vašeg doma.
Ali narativ osobnih priča
koje doprinose raznolikosti novinarstva
su djela koja imaju luksuz polaganog plesa informacija.
Ovo umjetničko stvaranje priče
čini novinarstvo pamtljivim
i isporučuje narativnu vezu koja će nas povezati jedne s drugima.